Aschbergschanze i februar 1963.  
Foto: Ulrich Kohls / Deutsches Bundesarchiv
**Große Aschbergschanze** (norsk: *Store Aschbergbakken*) var en hoppbakke i Klingenthal i Tyskland. Bakken ble bygd i 1958 og revet i 1990/91. Den var arena for ett verdenscuprenn i hopp i 1986.

Forgjengeren til Aschbergschanze, Curt A. Seydel-Schanze (*Curt A. Seydel-bakken*), ble bygd i 1924, og var blant annet arena for det tyske mesterskapet i 1929. Byggingen av Aschbergschanze startet i mai 1958, og det offisielle åpningsrennet 1. februar 1959 ble sett av ca. 70 000 tilskuere. Helmut Recknagel vant åpningsrennet og satte bakkerekord med 89,5 meter i bakken som da hadde K-punkt 82,5 meter.

I løpet av bakkens levetid ble DDR-mesterskapet i skihopping arrangert 14 ganger i Aschbergschanze. Fra 1984 hadde bakken K-punkt 102 meter; den siste bakkerekorden var 107,5 meter, satt av Jens Weißflog (DDR) i 1985. Etter verdenscuprennet i 1986, som trakk 32 000 tilsukere, forfalt bakken, og det siste rennet ble holdt 11. februar 1989. Hoppet og det meste av ovarennet ble revet 26. september 1990, og selve tårnet ble sprengt og heisen i bakken revet 7. november 1991.

En interesseforening med formål å få Aschbergschanze bygd opp igjen ble stiftet i desember 1991. Initiativet mislyktes, men i stedet ble det bygd en helt ny storbakke i Schwarzberg i Klingenthal fra 2003 til 2005. Nye Vogtland Arena ble tatt i bruk i desember 2005.

I 1970 ble det bygd en K35-bakke i nærheten av Aschbergschanze. Denne lille bakken ble i 2001 erstattet av tre bakker med størrelse K40, K25 og K12, som fremdeles er i bruk. De små Aschbergschanzen har plastmatter til helårsbruk.

Bakkerekorder
-------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Dato | Navn | Lengde |
| --- | --- | --- |
| 1. februar 1959 | Tysklands flagg Helmut Recknagel | 89,5 m |
| 1959 | Norges flagg Torbjørn Yggeseth | 93,5 m |
| 14. februar 1960 | Øst-Tysklands flagg Klaus Goldhahn | 95 m |
| 1962 | Øst-Tysklands flagg Peter Lesser | 96 m |
| 1966 | Øst-Tysklands flagg Peter Lesser | 97 m |
| 21. desember 1968 | Øst-Tysklands flagg Heinz Schmidt | 98 m |
| 10. januar 1970 | Øst-Tysklands flagg Rainer Schmidt | 99,5 m |
| 11. januar 1970 | Øst-Tysklands flagg Horst Queck | 100 m |

 | 

| Dato | Navn | Lengde |
| --- | --- | --- |
| 1972 | Øst-Tysklands flagg Dietrich Kampf | 100 m |
| 16. januar 1977 | Øst-Tysklands flagg Henry Glaß | 102 m |
| 1979 | Øst-Tysklands flagg Harald Duschek | 104 m |
| 28. desember 1980 | Øst-Tysklands flagg Henry Glaß | 104,5 m |
| 1982 | Øst-Tysklands flagg Manfred Deckert | 104,5 m |
| 1982 | Øst-Tysklands flagg Klaus Ostwald | 105 m |
| 1982 | Øst-Tysklands flagg Klaus Ostwald | 106 m |
| 1985 | Øst-Tysklands flagg Jens Weißflog | 107,5 m |

 |

Viktige renn
------------

| Dato | Vinner | Andre | Tredje | Type renn |
| --- | --- | --- | --- | --- |
| 17. januar 1986 | Finlands flagg Matti Nykänen | Jugoslavias flagg Primož Ulaga | Sovjetunionens flagg Valerij Karetnikov | Verdenscup |
| 15. januar 1987 | Avlyst | Verdenscup |

Kilder
------

* Klingenthal.de: Die Geschichte der "Großen Aschberg-Schanze"(1959–1989)
* Vogtland Arena: Geschichte
* Skisprungschanzen-Archiv: Klingenthal (Aschberg)
* Skisprungschanzen-Archiv: Historie der Großen „Asch"

Eksterne lenker
---------------

* (en) Aschbergschanze – kategori av bilder, video eller lyd på Commons Rediger på Wikidata